ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_\_\_ din \_\_\_\_\_\_\_\_2025

# RAPORT DE SPECIALITATE

la proiectul de hotărâre

privind însușirea procesului-verbal de predare-primire şi atestarea apartenenţei

la domeniul privat al Municipiului Câmpulung Moldovenesc a unui imobil, situat

în strada T. Ștefanelli f.n. din Municipiul Câmpulung Moldovenesc

Imobilul care face obiectul proiectului este reprezentant de construcția din str. T. Ștefanelli, clădire alăturată de fostul cinematograf Moldova. Imobilul (caserie E-on) înscris în CF 41546 Câmpulung Moldovenesc a fost dobândită de municipalitate în baza hotărârilor instanței.

Pentru clarificare prezentăm următoarele:

Prin Hotărârea Consiliului Local al Municipiului Câmpulung Moldovenesc nr. 43 din 26 iunie 1997 a fost aprobată concesionarea directă a terenului în suprafață de 180 mp, situat în Câmpulung Moldovenesc, str. T. Ștefanelli f.n. pentru Filiala de Rețele Electrice Suceava, în vederea construirii unui sediu casierie pentru Centrul de Distribuție Energie Electrică Câmpulung Moldovenesc.

În aplicarea, H.C.L. nr. 43/1997 a fost încheiat contractul de concesiune nr. 4451/09.07.1997 între Consiliul Local al municipiului Câmpulung Moldovenesc și Filiala de Rețele Electrice Suceava – Centrul de Distribuție a Energiei Electrice Câmpulung Moldovenesc. Prin actul adițional nr. 11498/2012 la contractul de concesiune a fost modificată partea introductivă din contract, părțile fiind înlocuite cu municipiul Câmpulung Moldovenesc, în calitate de concedent și E.ON Energie România SA, în calitate de concesionar, celelalte prevederi din contract rămânând aplicabile.

Terenul de 180 de mp – înscris în CF 41546 Câmpulung Moldovenesc, a fost concesionat prin încredințare directă pentru edificarea unei casierii, pentru facilitarea accesului populației pentru plata energiei electrice.

De aproximativ 15 ani, E.ON Energie România S.A. nu a mai desfășurat nicio activitate în construcția-casierie edificată pe terenul concesionat, nu a respectat obiectul contractului, iar clădirea se află în stare de degradare.

În conformitate cu punctul 10.c.l. din contractul de concesiune nr. 4451/09.07.1995, ”concesiunea se retrage și contractul se reziliază în situația în care concesionarul nu respectă obligațiile asumate prin contract, constatarea făcându-se de organele de control autorizate.” Totodată, obiectivul de investiție reprezintă bun de retur și la încetarea contractului revine concedentului.

Prin corespondența purtată cu E.ON Energie România S.A. am solicitat reabilitarea sau demolarea acestei construcții, întrucât obiectivul de investiții realizat a rămas fără obiect (caserie) și este într-o stare precară.

Deoarece în termeni amiabili nu am ajuns la un consens, ne-am adresat instanțelor de judecată în vederea rezilierii contractului de concesiune și a preluării obiectivului de investiții rezultat.

Prin Sentința nr. 347 din 23 mai 2024 a Tribunalului Mureș – Secția Contencios administrativ și fiscal (rămasă definitivă prin Decizia nr. 596/R din 4 decembrie 2024 a Curții de Apel Târgu Mureș) s-a dispus rezilierea contractului de concesiune nr. 4451/1997, radierea dreptului de concesiune înscris în CF 41546 Câmpulung Moldovenesc, predarea construcției înscrisă în CF 41546 Câmpulung Moldovenesc către municipiu, precum și radierea din evidențele de carte funciară a dreptului de proprietate al E.ON Energie România S.A..

Prin procesul-verbal nr. 11159/03.03.20258\_7216/05.03.20258 am procedat la predarea-primirea terenului în suprafață de 180 mp și obiectivului de investiție – construcția (casierie) edificată pe terenul concesionat.

După adoptarea prezentei hotărâri se va putea realiza înscrierea dreptului de proprietate pentru acest imobil în favoarea municipiului Câmpulung Moldovenesc și completarea inventarului bunurilor care alcătuiesc domeniul privat al municipiului Câmpulung Moldovenesc.

Cu argumentele mai sus menționate, proiectul de hotărâre este oportun și necesar.

|  |  |
| --- | --- |
| **Director executiv adjunct,**Istrate Luminița | **Serviciul patrimoniu,****Șef serviciu,**Niță Marcela Luminița**Compartiment administrare****domeniul public și privat**Nuțescu Elvira |